|  |  |  |
| --- | --- | --- |
| **Tantárgy neve:** Gyermekirodalom | **Kódja:** NMB\_AN110G2 | **Kreditszáma:** 2 |
| A tanóra típusa[[1]](#footnote-1): szeminárium és száma: heti 2 (nappali) | | |
| A számonkérés módja (koll./gyj./egyéb[[2]](#footnote-2)): gyakorlati jegy | | |
| A tantárgy tantervi helye (hányadik félév): 4. | | |
| Előtanulmányi feltételek *(ha vannak)*: | | |
| **Tantárgyleírás**: az elsajátítandó ismeretanyag és a kialakítandó kompetenciák tömör, ugyanakkor informáló leírása | | |
| **Kompetenciák: 1, 2, 3, 4, 9**  **Tudás**   * Az angol nyelvű gyermek- és ifjúsági irodalom hagyományának, kiemelkedő alkotóinak ismerete * Az irodalmi szöveg idegen nyelvi órán történő felhasználásának módszertani ismeretei   **Attitűdök/nézetek**   * A tanuló kreatív véleményalkotásának elősegítése és tiszteletben tartása * Az írott kultúra iránti érdeklődés és fogékonyság fontosságának hangsúlyozása személyes példaadással * Az irodalmi szöveg jelentéseinek lezáratlansága iránti nyitottság   **Képességek**   * A nyelvtanítás menetébe beépíthető gyermek- és ifjúsági irodalmi szövegek kiválasztása * Az irodalmi szöveg feldolgozásához kapcsolódó feladatok integrálása az idegen nyelvi óra menetébe * A nyelvtanár facilitátori és moderátori szerepének betöltése   **Cél:** A kurzus célja, hogy megismertesse a hallgatókat a gyermekirodalom felhasználásának lehetőségeivel az idegen nyelvi órákon. A tanárjelöltek majdani működési területének figyelembe vételével a „gyermekirodalom” fogalmát a kurzus tágan kezeli: a kisgyermekek számára írott alkotások mellett a tizenévesek körében népszerű klasszikus és kortárs, többé-kevésbé populáris művek által nyújtott lehetőségek kiaknázását is céljának tekinti. A fogalom körülírása során igyekszik rávilágítani a „gyermekirodalom” és a „felnőttirodalom” kapcsolatára. Egyrészt arra a migrációs folyamatra, amelynek során pl. a XVIII. és XIX. sz-i klasszikusok (pl. Defoe, Swift, Jane Austen, Dickens, a Brontë nővérek, Mark Twain) egyes művei, részben a rövidített és átdolgozott változatoknak köszönhetően, „átvonultak” a gyermekirodalomba, másrészt a science fiction és a fantasy hatalmas népszerűségére a felnőtt és a fiatalabb olvasók körében. Mindamellett, hogy a hallgatók a kurzus során megismerkedhetnek az angol nyelvű gyermek- és ifjúsági irodalom kiemelkedő alkotásaival, nem csak a szövegfeldolgozás hagyományos feladattípusaival kapcsolatos ismereteiket mélyíthetik el, hanem az irodalmi szöveg speciális jellegzetességeiből adódó feladattípusokkal is megismerkedhetnek.  **Tartalom:**  1) A gyermek- és ifjúsági irodalom fogalma és hagyományai – „gyermekirodalom” és „felnőttirodalom”  2) A célcsoportnak megfelelő szöveg kiválasztása az idegen nyelvi órán (korosztály; kötelező irodalom és népszerű irodalom; nyelvi kompetencia - eredeti szövegek és speciális átdolgozások)  3) Motiváció (interdiszciplináris és interkulturális ismeretek felhasználása; filmadaptációk és színházi előadások)  4) Az olvasás előtti (pre-reading) feladatok típusai (kutatómunka; szabad beszélgetés a mű témájáról; szöveganticipáció; a szöveg megértéséhez elengedhetetlenül szükséges új szóanyag tanítása)  5) Az olvasás közbeni (while-reading) feladatok típusai (szövegértési feladatok)  6) Az olvasás utáni (post-reading) feladatok típusai (irányított beszélgetés; fogalmazás írása; memoriter; szerep- és drámajáték; projektmunka)  7) Irodalmi szövegek elemzése az idegen nyelvi órán (az irodalmi elemzés szókincse;a tanár mint facilitátor és moderátor)  8) Az irodalmi szöveghez kapcsolódó egyéb médiumok szerepe az idegen nyelvi órán (hanganyagok felhasználása; filmadaptációk felhasználása)  **Módszerek:** előadás, forráselemzés, irodalmi műelemzés szabad és irányított beszélgetés során valamint írott formában, pármunka, csoportmunka, projektmunka, mikrotanítás előkészítése, megvalósítása és értékelése  **Követelmények, a tanegység teljesítésének feltételei:** zárthelyi dolgozat, esszé | | |
| A **3-5** legfontosabb *kötelező,* illetve *ajánlott***irodalom** (jegyzet, tankönyv) felsorolása biblio­gráfiai adatokkal (szerző, cím, kiadás adatai, oldalak, ISBN) | | |
| **Kötelező olvasmányok:**  Brontë, Charlotte. *Jane Eyre.* Harmondsworth: Penguin Books, 1985.  Carroll, Lewis. *Alice’s Adventures in Wonderland and Through the Looking Glass*. Harmondsworth: Penguin Books, 1962.  Stevenson, Robert Louis. *Treasure Island.* London: Penguin Books, 1994.  Tolkien, J. R. R. *The Hobbit or There and Back Again.* New York: Ballantine Books, 1989.  **Ajánlott irodalom:**  Brumfit, C. and Carter, A. *Literature and Language Teaching*. Oxford: OUP. 1989.  Jacobs, Joseph. *English Fairy Tales.* Harmondsworth: Puffin Books, 1970.  Wright, A. *Creating Stories with Children*. Oxford: OUP. 1999. | | |
| **Tantárgy felelőse** (*név, beosztás, tud. fokozat*)**:** Dr. Reichmann Angelika főiskolai docens, PhD | | |
| **Tantárgy oktatásába bevont oktató(k),** ha vannak(*név, beosztás, tud. fokozat*)**:** | | |

1. **Ftv. 147. §**  *tanóra:* a tantervben meghatározott tanulmányi követelmények teljesítéséhez oktató személyes közreműködését igénylő foglalkozás (előadás, szeminárium, gyakorlat, konzultáció) [↑](#footnote-ref-1)
2. pl. évközi beszámoló [↑](#footnote-ref-2)